Source: https://www.epi.sk/zz/1962-49
Timestamp: 2020-02-23 19:08:00+00:00

Document:
49/1962 Zb. Vyhláška ministrov vnútorného obchodu a financií a hlavného arbitra Československej socialistickej r... | Aktuálne znenie
Hľadaj v 49/1962 ×
Vyhláška č. 49/1962 Zb.Vyhláška ministrov vnútorného obchodu a financií a hlavného arbitra Československej socialistickej republiky o nákupe tovaru v štátnom a družstevnom obchode socialistickými organizáciami
(v znení č. 117/1962 Zb.)
Čiastka 25/1962
Platnosť od 24.05.1962 do28.02.1966
§ 4 - Rajonizácia predaja
§ 5 - Obmedzenie nákupov
§ 6 - Spôsob platenia
§ 7 - Evidencia nákupu
Záverečné ustanovenia (§ 8 - § 13)
z 5. mája 1962
Ministri vnútorného obchodu a financií a hlavný arbiter Československej socialistickej republiky ustanovujú v dohode s podpredsedom vlády a predsedom Štátnej plánovacej komisie podľa § 1 zákona č. 160/1949 Zb. o vnútornom obchode, podľa § 11 ods. 2 zákona č. 83/1958 Zb. o úprave finančného plánovania a finančného hospodárenia národných podnikov a ostatných hospodárskych organizácií štátneho socialistického sektora, podľa § 20 ods. 1 písm. b) a ods. 2 zákona č. 8/1959 Zb., ktorým sa ustanovujú základné pravidlá o štátnom rozpočte a o hospodárení s rozpočtovými prostriedkami, a podľa § 190 zákona č. 69/1958 Zb. o hospodárskych vzťahoch medzi socialistickými organizáciami:
Socialistické organizácie (ďalej len „organizácie“) si obstarávajú svoje potreby v rámci materiálno-technického zásobovania priamo vo výrobe, prípadne v jej odbytových organizáciách. Tovar predávaný v štátnom a družstevnom obchode slúži predovšetkým na uspokojovanie potrieb obyvateľstva a preto ho organizácie môžu nakupovať len pre vlastné potreby pri dodržaní zásad prísnej hospodárnosti v množstve v maloobchode obvykle predávanom, a to podľa ďalších ustanovení tejto vyhlášky.
(1) Organizácie môžu tovar nakupovať v maloobchode najviac za sumu Kčs 500,- mesačne (ďalej len „mesačný limit“), ak neurčí ich nadriadený orgán sumu nižšiu. Mesačný limit má každá prevádzkáreň (zložka), ktorá vedie pokladnicu alebo ktorá má zúčtovateľný preddavok na drobné a neodkladné prevádzkové výdavky, prípadne určenú normu výdavkov hotovostí priamo z tržieb.*)
(3) Mesačné limity jednotlivých prevádzkární (zložiek) organizácie sa nesmú zlučovať.
(1) Okrem nákupov v rámci mesačného limitu môžu organizácie nakupovať bez započítania do mesačného limitu všetky druhy potravín a druhy priemyslového tovaru uvedené v prílohe č. 1 tejto vyhlášky.
(2) Okrem tovaru uvedeného v odseku 1 môžu nakupovať ďalšie druhy tovaru bez započítania do mesačného limitu:
a) jednotné roľnícke družstvá tovar uvedený v prílohe č. 2 tejto vyhlášky, a to iba pre vlastnú potrebu,
b) školy všetkých druhov školské potreby poskytované bezodplatne žiactvu,
c) základné deväťročné, stredné všeobecnovzdelávacie školy a domy pionierov a mládeže tovar potrebný pre polytechnickú výučbu žiactva,
d) odborné učilištia, učňovské, odborné, stredné odborné a vysoké školy tovar potrebný na priame a bezprostredné vykonávanie výučbových a vedeckých prác,
e) výskumné ústavy a vývojové strediská tovar potrebný na priame a bezprostredné vykonávanie výskumných, vývojových a vedeckých prác,
f) rozpočtové organizácie (zariadenia) miestnych národných výborov pre platené služby obyvateľstvu, drobné prevádzkárne miestnych národných výborov a podniky komunálnych služieb do 50 zamestnancov, ktorým miestny (mestský) národný výbor priznal charakter malých podnikov, a to vo všetkých prípadoch tovar potrebný pre doplnkové zásobovanie na vykonávanie platených služieb obyvateľstvu,
g) národné výbory tovar pre vecnú pomoc doplnkovej sociálnej starostlivosti a pre poskytovanie výpomoci novomanželom - doosídlencom pohraničia,
h) základné zložky (organizácie, odbočky, jednoty, skupiny a pod.) spoločenských organizácií potreby na zabezpečenie svojich vlastných úloh a Ústredný výbor Zväzarmu rádiopotreby pre špeciálny výcvik radistov,
ch) Ústredné riaditeľstvo Československého filmu do Kčs 250 000 ročne,
Československá televízia do Kčs 150 000 ročne,
Československý rozhlas do Kčs 100 000 ročne,
Výstavníctvo, n. p., Praha, do Kčs 100 000 ročne,
Brnenské veľtrhy a výstavy, Brno do Kčs 100 000 ročne,
Národné divadlo v Prahe do Kčs 100 000 ročne,
Národné divadlo v Bratislave do Kčs 50 000 ročne,
Divadelná služba v Prahe do Kčs 50 000 ročne,
i) detské domovy a domovy mládeže obuv a odevné súčiastky alebo materiál na ich vyhotovenie pre ubytovanú mládež,
j) organizácie pri nákupoch predmetov pre styky so zahraničím, a to iba z prostriedkov na reprezentáciu,*) vyššie zložky spoločenských organizácií - potom len z prostriedkov na to účelove určených,
k) organizácie pri nákupoch z prostriedkov získaných zo zbierok alebo darov od obyvateľstva.
Rajonizácia predaja
(1) Tovar môžu nakupovať organizácie a ich prevádzkárne (zložky) iba v predajniach toho kraja, v ktorom majú svoje sídlo.
(2) V predajniach, ktoré určí Ministerstvo vnútorného obchodu, možno nakupovať aj mimo hraníc kraja.
(3) Organizácie majúce sídlo v Stredočeskom kraji môžu nakupovať i v Prahe.
(4) Ustanovenie o rajonizácii predaja sa nevzťahuje na ozbrojené zložky.
Obmedzenie nákupov
(1) Organizácie nesmú nakupovať v štátnom a družstevnom obchode chladničky, tranzistorové rádioprijímače, plášte a duše pre osobné automobily a motocykle, plášte a duše bantam, ďalej (s výnimkou jednotných roľníckych družstiev) pracovné a ochranné odevy, obuv a ochranné pomôcky, ktoré sa zamestnancom a brigádnikom poskytujú zo štátnych prostriedkov, ako aj výrobky pre vybavovanie spoločenských zariadení,**) a to vo všetkých prípadoch ani v rámci mesačného limitu podľa § 2.
(2) Organizácie (s výnimkou škôl všetkých druhov pri nákupoch školských potrieb poskytovaných žiactvu bezodplatne) môžu nakupovať v štátnom a družstevnom obchode tlačové a písacie papiere a kartóny, rozmnožovacie papiere a pomôcky, priepisové a prieklepové papiere, kresliace a rysovacie papiere a kartóny, vrátane náčrtkových, pauzovacie papiere, linkované a štvorčekované papiere, školské zošity, kartonážne lepenky, ceruzkárenské výrobky, všetky pravítka, rysovacie prístroje a geodetické pomôcky iba v rámci mesačného limitu podľa § 2.
(1) Všetky nákupy v maloobchode platí organizácia do Kč 500,- iba za hotové, nad Kčs 500,- bezhotovostne na faktúru.
(2) Pri opakujúcich sa nákupoch potravinárskeho tovaru organizáciami vykonávajúcimi pravidelné vyvarovanie a stravovanie možno po vzájomnej dohode medzi predávajúcou a nakupujúcou organizáciou uhradzovať tieto nákupy naraz bezhotovostne, najdlhšie však za dekádne obdobie.
(3) Pri nákupoch bezhotovostného platenia sú organizácie povinné predložiť písomnú objednávku, kde uvedú bankové spojenie a odvolajú sa na príslušné ustanovenie tejto vyhlášky, podľa ktorého nakupujú. Hospodárska zmluva o dodávke výrobkov je uzavretá aj vtedy, keď dodávateľ v lehote pre prijatie objednávky dodávku plní.
Evidencia nákupu
(1) Predávajúce organizácie sú povinné evidovať všetky nákupy organizácií bezhotovostného platenia a uvádzať ich štvrťročne v účtovných výkazoch.
(2) Nakupujúce organizácie sú povinné evidovať všetky nákupy v obchode za hotové oddelene v pokladničných knihách, prípadne na tlačivách pre vyúčtovanie preddavkov*) a uvádzať ich štvrťročne v účtovných výkazoch.
(3) Ustanovenie odseku 2 sa nevzťahuje na jednotné roľnícke družstvá, preddavkované organizácie národných výborov, miestne národné výbory a ich osvetové zariadenia, stavebné bytové družstvá a na základné zložky (organizácie, odbočky, skupiny, jednoty a pod.) spoločenských organizácií. Zisťovanie nákupov za hotové týchto organizácií sa vykonáva výberovým vyšetrením.
Ministerstvo vnútorného obchodu, ostatné ústredné úrady a orgány nadriadené zložkám predávajúcim obyvateľstvu a krajské národné výbory môžu v medziach svojej pôsobnosti obmedziť alebo vôbec zakázať predaj niektorých druhov tovaru organizáciám.
(1) Dodržiavanie ustanovení tejto vyhlášky kontrolujú u organizácií okrem príslušných kontrolných orgánov náhodne tiež orgány finančnej sústavy, najmä Štátna banka československá.
Ustanovenia tejto vyhlášky sa nevzťahujú na nákupy potravín z veľkoobchodu, ak sa uskutočňujú podľa plánu materiálno-technického zásobovania nakupujúcich organizácií.
Zrušuje sa vyhláška č. 188/1960 Zb. o nákupe tovaru v štátnom a družstevnom obchode socialistickými organizáciami.
*) Vyhláška ministra financií č. 187/1960 Zb. o vykonávaní pokladničných operácií.
*) Smernice Ministerstva financií uverejnené vo Vestníku Ministerstva financií č. 13 -14 a 16 z roku 1960.
**) Smernice jednotlivých ministerstiev a ústredných orgánov o poskytovaní pracovných a ochranných odevov, obuvi, ochranných pomôcok, rovnošiat a o vybavovaní spoločenských zariadení.
*) Podrobnejšie pokyny obsahuje úradné oznámenie Ministerstva financií, uverejnené na str. 444, čiastka 53/1960 Ú. l.
a) zákon č. 71/1958 Zb. o záväzkoch na náhradu škody spôsobenej zamestnancom porušením povinnosti z pracovného pomeru,

References: § 4

§ 5

§ 6

§ 7
 § 13
 § 1
 § 11
 § 20
 § 190
 § 2
 § 2